《南岩次胡明府韵兼呈周曲塘经府》
明代·邱云霄

远随飞舄度溪南，路转诸天控鹤骖。自是林塘招吏隐，喜逢野衲悟禅参。

悬厓石柱依残照，隔水山城带夕岚。懒向浮名竞驰逐，烟霞自笑亦成贪。

作者简介：约公元一五四四年前后在世，字凌汉，号止山，崇安（今武夷山市）人。生卒年不详，约明世宗嘉靖中前后在世。官柳城县知县。